recursal/SuperWikiNEXT-32B huggingface dataset:
Wikidata Bonaventura de Balneoregio
Res apud Vicidata repertae:Bonaventura de Balneoregio: imagoBonaventura de Balneoregio: imago
*Nativitas*: 1221; Balneoregium  
*Obitus*: 15 Iulii 1274; Lugdunum  
*Nomen nativum*: Giovanni Fidanza
**Officium**

*Officium*: Cardinal-Bishop of Albano, minister generalis, Cardinalis, episcopus  
*Munus*: theologus, regular priest, philosophus, scriptor, Roman Catholic cleric, clericus regularis, lecturer, professor, curator animarum, monacha, mystic  
*Patronus*: Universitas Parisiensis
**Consociatio**

*Religio*: Ecclesia Catholica Romana
**Memoria**

Sanctus, sanctus catholicus (*feriae die* 15 Iulii)
**Insignia heraldica**

Bonaventura de Balneoregio: insigneBonaventura de Balneoregio: insigne

| *Sanctus Bonaventura* |
| --- |
|  |
| Doctor Ecclesiae Catholicae |
| Natus | Balneoregium, 1217 / 1221 ? |
| Mortuus | Lugdunum, 15 Iulii 1274 |
| Attributa | *Doctor Seraphicus* |
| Patronus | Balneoregium, |
|  Index Sanctorum |

**Bonaventura**, nomine nativo **Ioannes Fidanza** (natus Balneoregii, in Latio anno 1217 / 1221 ? - obiit Lugduni 15 Iulii anno 1274) etiam appellatus *Doctor Seraphicus* fuit theologus Franciscanus et Doctor Ecclesiae (proclamatus a.D. 1588). Minister generalis Ordinis Fratrum Minorum meruit a die 2 Februarii 1257 usque ad 20 Maii 1274. Cardinalis episcopus Albanensis die 3 Iunii 1273 a papa Gregorio X creatus est. Concilium Lugdunense Secundum suadente papa praeparavit; ibi ipse mense Iulio 1274 adfuit ibique mortuus est.

Opera selecta
-------------

* *Breviloquium*
* *Collationes de septem donis Spiritus Sancti*
* *Itinerarium mentis in Deum*
* *Soliloquium*

Bibliographia
-------------

* *Bibliographia Bonaventuriana (c. 1850-1973)*, cura Jacques G. Bougerol, Collegio S. Bonventura, Cryptae Ferratae 1974.

Nexus externi
-------------


|  |  |
| --- | --- |
|  | Vide **Bonaventura de Balneoregio** apud **Vicifontem**. |

* S Bonaventura: Opera Omnia Peltiero Edente **(Latine)**
* "Bonaventura" e *The Cardinals of the Holy Roman Church* (situs a Salvatore Miranda elaboratus apud Bibliothecas FIU) **(Anglice)**
Wikidata Ioannes Bosco
Res apud Vicidata repertae:Ioannes Bosco: imagoIoannes Bosco: imago
*Nativitas*: 16 Augusti 1815, 15 Augusti 1815; Castrum Novum Astensium  
*Obitus*: 31 Ianuarii 1888; Augusta Taurinorum  
*Patria*: Regnum Italiae, Regnum Sardiniae  
*Nomen nativum*: Giovanni Melchiorre Bosco
**Officium**

*Officium*: Rector Major of the Salesians  
*Munus*: sacerdis catholicus ritus Romani  

**Consociatio**

*Religio*: Catholicismus
**Familia**

*Genitores*: Francesco Bosco; Margherita Occhiena  
*Coniunx*: no value  

**Memoria**

*Laurae*: National Institutes of Health Director's Pioneer Award  
sanctus catholicus (*feriae die* 31 Ianuarii, 31 Ianuarii, 31 Ianuarii, 31 Ianuarii)

| *Sanctus Ioannes Melchior Bosco* |
| --- |
|  |
| Sacerdos |
| Natus | 16 Augusti 1815 |
| Mortuus | 31 Ianuarii 1888 |
| Patronus  | Iuventutis |
|  Index Sanctorum |

**Ioannes Melchior Bosco,** vulgo **Don Bosco** appellatus, fuit Italicus sacerdos Catholicus Romanus Ecclesiae Latinae, educator, et scriptor, qui se ad emendationem et educationem puerorum viariorum, iuvenum malefactorum, aliorumque iuvenum incommodorum vel alienatorum dedicavit, et rationes docendi adhibuit in amore potius quam castigatione conditas, propositum Salesianum Praeventivum Systema appellatum.

Natus est *Giovanni Melchiorre Bosco* prope Castrum Novum Astensium in Archidioecese Taurinensi die 16 Augusti 1815. Pueritiam egit asperam et sacerdos creatus ad iuvenes educandos omnes suas vires contulit; congregationes praeterea fundavit, quae eos artes et vitam Christianam docerent. Opuscula scripsit ad religionem tuendam et defendendam. Obiit Augustae Taurinorum die 31 Ianuarii 1888. Eius sepulcrum ibidem in Basilica Sanctae Mariae Auxiliatricis Turinensi invenitur. Inter sanctos relatus est anno 1934, eiusque festum anno 1936 in Calendario Romano in diem 31 Ianuarii inscriptum est.

Nexus interni
-------------

* Societas Sancti Francisci Salesii

Notae
-----

1. ↑  Morrison 1999, p. 51. Quod Latine Classica fortasse *Ratio Prohibens Salesiana* appellatur.
2. ↑  Lemoyne, Amadei & Ceria 1965–1988, Volume I, 1815–1840, p. 26.
3. ↑  Coulter, Myers & Varacalli 2012, anno 1936.
4. ↑  "Saint of the Day, 31 January: *John Bosco,*" www.saintpatrickdc.org.
John Brinckman
Kasper Ohm, figura e narratiunculis Ioannis Brinckman
**Ioannes *John* Brinckman** (natus die 3 Iulii 1814 Rostochii, mortuus die 20 Septembris 1870 Gustrovii) fuit poeta linguae Saxonicae.

Vita
----

Iuribus, historiae et linguis recentioribus studuit antequam Novum Eboracum peteret ubi et opera exarabat et scriba in legatione Hispanica erat. In patriam reversus annos quinque magistri domestici munere functus est, postea creatus est rector in ludis privatis Aurimontii et denique magister in schola de rebus realibus Gustrovii.

Opera
-----

Pepigit historiunculam optimam »Kaspar Ohm un ik« (Gustrovii 1854; editio autem altera anni 1868 nimis volubilis et peior esse videtur), cuius persona principalis avunculum Bräsig Friderici Reuter animo valde aequat. Sequebantur opuscula »Peter Lurenz bi Abukir« (Rostochii 1868) et »Uns' Hergot up Reisen« (Rostochii 1869). Anthologia »Aus gewählten
plattdeutschen Erzählungen« tribus in voluminibus annis inter 1876-87 edita est (et denuo in editione recentiore anno 1895). Insuper scripsit poemata quaedam ad instar Nicolai Groth pro collectione »Vagel Grip« (1859). 

Argumenta omnia vitae quotidianae excipit et bene describit amplificatque; orthographia autem lecturam difficilorem reddit.

Nexus externi
-------------

* Opera in interreti legibilia
* De auctore in lexico linguae Saxonicae dicato[*nexus deficit*]
* 

* Opera ab hoc homine vel de eo scripta apud Bibliothecam Nationalem Germanicam **(Theodisce)**
* Societas hereditatem Ioannis Brinckman colens
**Lucius Postumius A.f. Albinus** (natus circa annum 220 a.C.n. mortuus post annum 167 a.C.n.) fuit vir publicus ac militaris Romanus.

Gens
----

Avus eius Aulus Postumius A.f. Albinus, consul anni 242 a.C.n. erat, fratres Aulus Postumius A.f. Albinus Luscus anno 180 atque Spurius Postumius A.f. Albinus Paullulus anno 174 consulatum gesserunt. Filius eius Lucius Postumius Albinus anno 154 a.C.n. consul magistatu fungens mortuus est.

Cursus honorum
--------------

Circa annum 180 praetor Hispaniam Ulteriorem administravit et anno 178 de Lusitanis triumphavit. Anno 173 consul creatus *agrum publicum* a privatis defendebat. Suffragium Latinorum diminuit atque ab oppido Praeneste multa poposcit. Anno 171 legatus Carthaginem missus est, ut Elephantos ad bellum contra Persem acquireret. Anno 169 candidatus censurae recusatus est. Anno 168 legatus militum Lucii Aemilii Paulli consulis inter pugnam apud Pydnam. Et anno 167 pugnis in Graecia interfuit.

Bibliographia
-------------

* Fridericus Münzer: *Postumius 41).* In: *Paulys Realencyclopädie der classischen Altertumswissenschaft* (RE). Band XXI,1, Stuttgart 1951, Sp. 914–918.
* Petrus N Nadig, "P. Albinus, L.[I 6]" in *Der Neue Pauly* vol. 10 (Stutgardiae: Metzler, 2001. ISBN 3-476-01480-0) col. 223.

Notae
-----

1. ↑  Titus Livius, *Ab urbe condita*, XLI 7,1-3
2. ↑  Titus Livius, op.cit. XLII 1,1-2; 6; 8, 4; 9,7; 19,1-2
3. ↑  Titus Livius, op.cit. XLII 10,3
4. ↑  Titus Livius, op.cit. XLII 1, 6–12
5. ↑  Titus Livius, op.cit. XLIV 41,2-3; 6
6. ↑  Titus Livius, op.cit. XLIV 27,4;

|  |  |  |
| --- | --- | --- |
| Antecessores: **Spurius Postumius A.f. Albinus Paullulus et Quintus Mucius Q.f. Scaevola**  |  **Consul** 173 a.C.n.cumMarco Popillio P.f. Laenate | Successores: **Gaius Popillius P.f. Laenas et Publius Aelius P.f. Ligus**  |
Wikidata Helene (satelles)
Res apud Vicidata repertae:Helene (satelles): imagoHelene (satelles): imago
*Primarius*: Saturnus
**Repertus**

  
apud Pic du Midi de Bigorre  
die 1 Martii 1980
**Res orbitales**

*Periodus orbitalis*: 2.736915 dies  
*Axis semimaior*: 377 396 chiliometrum  
*Excentricitas orbitalis*: 0.0022  
*Inclinatio orbitalis*: 0.199 gradus anguli  

**Res physicae**

*Albedo*: 1.67  
*Diametrum*: 35.2 chiliometrum  
*Massa*: 11 exagram  

*Vide etiam paginam discretivam:* Ianus (discretiva)

**Helene**, plenius "Saturnus XII Helene", designatione temporaria **S/1980 S 6**, est satelles Saturni inter minora nobis cognita, diametro. Eadem fere orbita cum Dione participat. Die 1 Martii 1980 a Petro Laques et Ioanne Lecacheux repertum est.

Bibliographia
-------------

* P.C. Thomas, "Sizes, shapes, and derived properties of the saturnian satellites after the Cassini nominal mission" in *Icarus* vol. 208 (2010) pp. 395–401

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Helenam** spectant. |

|  |  |
| --- | --- |
|  | **Data astronomica**: "7031561" apud *Getty Thesaurus*. |

  


Systema Solare nostrum| 

 |
| **Sol** 
**Planetae:** Mercurius | Venus | Tellus (Terra) | Mars | Iuppiter | Saturnus | Uranus | Neptunus  |
| **Planetulae:** Ceres | Pluto | Haumea | Makemake | Eris
**Corpora alia:** Satellites | Luna | Asteroides (+ indices) | Corpora transneptuniana |
| Vide etiam indices corporum Systematis Solaris redactos secundum radium et massam. |
Aeneas et Helenus sacrificantes (circa 1530).
In *Iliade* **Helenus** est vates Troianorum, Priami et Hecubae filius, Hectoris Cassandraeque frater. Non tantum Hectori consilia e scientia divina ducta dabat sed ipse fortiter adversus Danaos pugnabat antequam a Menelao vulneratus e proelio recessit. Ilio capto Neoptolemum in Epirum sequebatur ubi civitatem apud Molossos condidit et uxorem Deidamiam, Neoptolemi matrem, duxit. Secundum posteriores fabulas quas sequebatur *Aeneis* Pyrrho, Achillis filio, mortuo Andromachen, Hectoris viduam, uxorem ducebat et in Epiro regnabat. Filium genuit Cestrinum nomine.

Secundum *Apollodori bibliothecam* Paride mortuo de matrimonio Helenae cum fratre Deiphobo certavit. Victus in montem Idam secessit ubi ab Ulixe captus est. Captivus Achaeis pignora divina e quibus salus Troiae pendebat detexit, ita ruinam patriae indicens.

Notae
-----

1. ↑  Cicero, *De divinatione* I.89. *Aeneis* III.712. *Ilias* VI.76ː *Ἕλενος οἰωνοπόλων ὄχ’ ἄριστος*. Auguriis enim futura praedicabat.
2. ↑  VI.73-101 et VII.46-53
3. ↑  *Ilias* XIII.576-600.
4. ↑  Apollodori bibliotheca *Epitome* VI.12-13.
5. ↑  Pausanias, *Descriptio Graeciae* I.11.1 et II.23.
6. ↑  Apollodori bibliotheca, *Epitome* V.9-10. Sophocles, *Philoctetes* 604-19. Cf A. Hinds, "The Prophecy of Helenus In Sophocles' Philoctetes", *The Classical Quarterly*, 1967ː 169-180.

Fontes
------

* Apollodori bibliotheca, *Epitome* V.9-10 et VI.12-13.
* *Ilias*, VI.73-101, VII.46-53, XII.94-95, XIII.576-600.
* *Aeneis*, III.295-715
* Hyginus, *Fabulae*, 90, 128, 223.12
* Pausanias, *Descriptio Graeciae* I.11.1.
Wikidata Helena Weber
Res apud Vicidata repertae:Helena Weber: imagoHelena Weber: imago
*Nativitas*: 17 Martii 1881; Elberfeldia  
*Obitus*: 25 Iulii 1962; Bonna  
*Patria*: Germania  

**Officium**

*Officium*: legatus Dietae Foederalis Germaniae, legatus Dietae Rhenaniae Septentrionalis et Vestfaliae, member of the Reichstag of the Weimar Republic, Member of Landtag of Prussia, Substitute member of the Parliamentary Assembly of the Council of Europe, Representative of the Parliamentary Assembly of the Council of Europe, legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae  
*Munus*: politicus  

**Consociatio**

*Factio*: Christiana Democratica Unio Germaniae, Centrum  

**Memoria**

*Laurae*: magna crux cum stella fasceaque insignis meriti Reipublicae Foederatae Germaniae, Commander's Cross of the Order of Merit of the Federal Republic of Germany  

Helena Weber
**Helena** (Theod. *Helene*) **Weber** (nata die 17 Martii 1881 Elberfeldiae, mortua 25 Iulii 1962 Bonnae) rerum politicarum perita Theodisca factionis primo Centri, deinde CDU fuit.

Iuventus et munus
-----------------

Post scholam finitam Weber seminare magistrarum frequentavit et ab anno 1900 magistra laboravit. Annis 1905 - 1909 Bonnae Gratianopolisque historiae litteris Romanis atque philosophiae studebat. Deinde in Lycaeo Bauci magistra operam dedit. Anno 1918 praeses scholae socialis feminarum Aquisgrani erat. Ab anno 1920 in Administerio Borussiae rerum salutis publicae laboravit. Mense IUnio 1933 a Nazistis propter consilia sua politica dimissa est et deinde in societatibus liberis salutis publicae operam dedit.

Cursus honorum
--------------

Helena Weber, quae sodalis factionis Centri fuit, anno 1919 legata in Consilium Formae Civitatis Constituendae electa est et cum ceteris legatis constitutionem novam Rei Publicae Vimarianae composuit. Annis 1920 - 1924 legata ad senatum terrae Borussiae, annis 1924 - 1933 legata ad Dietam Imperii Germanici fuit. Bello Orbis Terrarum II finita ad novam factionem CDU accessit atque legata senatus terrae Rhenaniae Septentrionalis-Vestfaliae nominata est. Anno 1948 etiam legata Consilii Parlamentarici electa est, quod novam Legem Fundamentalem Germaniae componeret. Anno 1948 denique etiam legata Dietae Foederalis Germaniae electa est et ad mortem mansit.

Nexus externi
-------------

* Biographia in libro legatorum Dietae Imperii Germanici (lingua Theodisca)
* Biographia apud parlamentarischerrat.de (lingua Theodisca)
* Curriculum vitae in pagina Centralis institutionis publicae (lingua Theodisca)
* Curriculum vitae in pagina Musei Historici Germanici (lingua Theodisca)
Wikidata Maria Larroche
Res apud Vicidata repertae:Maria Larroche: imagoMaria Larroche: imago
*Nativitas*: 18 Martii 1854; Mettis  
*Obitus*: 27 Maii 1940; Segodunum  
*Patria*: Francia  

**Officium**

*Officium*: chairperson  
*Munus*: esperantista  

**Maria** vulgo *Marie* **Larroche** (nata die 18 Martii 1845 Divoduri Mediomatricorum, mortus die 27 Maii 1940 Segoduni) praesertim ad vitam caecorum emendandam laboravit; Francogalla et esperantista fuit.

Vita
----

Idioma Zamenhofianum Claudio Colas docente edidicerat, cui in praeconiis faciendis auxiliabatur. Namque erat in votum ut catholici de bono atque fertili usu Linguae internationali scirent. Quinquies Congressui catholico parando operam dabat et folia "Espero Katolika" nonnullos annos moderabatur; tunc praeses vicaria Unionis Internationalis Esperantistarum Catholicorum creata est, cuius sodales eam lepide *aviam unionis* nominabant. 

Cum ex anno 1933 praeses atque presbyter Ioannes Font i Giralt aegrotus officia tam unionis ducendae quam foliorum edendorum implere non posset secretarius generalis Paulus Antonius Schendeler signum vitae petivit. Responso vero neglecto sodales Silvae Ducis congregati litteras Ioanni datas cum petitione ut Mariae Larroche vicariae ductionem translaturus esset. Responso iterum absente Maria usque congressum Romanum anni 1935 ad tempus praesidium duxit. Revera unum annum de facto praesidis munere fungebatur, quo conventum generalem anni 1935 indixit. Ipsa aetate valde provecta Lutetia Romam vecta est.

Etiam aerarium unionis ad tempus curabat. Anno 1940 bello saeviente Lutetia ei deserenda fuit.

Nexus externi
-------------

* Vita in paginis unionis IKUE
Wikidata Maria Edgeworth
Res apud Vicidata repertae:Maria Edgeworth: imagoMaria Edgeworth: imagoMaria Edgeworth: subscriptioMaria Edgeworth: subscriptio
*Nativitas*: 1 Ianuarii 1768; Oxoniensis comitatus  
*Obitus*: 22 Maii 1849; Edgeworthstown  
*Patria*: Britanniarum Regnum  

**Officium**

*Munus*: essayist, mythistoricus, scriptor librorum puerilium, scriptor  

**Familia**

*Genitores*: Ricardus Lovell Edgeworth; Anna Maria Edgeworth  

**Maria Edgeworth** (natus die 1 Ianuarii 1767 Black Bourton in Oxoniensi comitatu, mortuus die 22 Maii 1849 Edgeworthstown in Comitatu Longofordiensi) scriptrix Anglica fuit.

Vita
----

Villa in Hibernia
Filia hominis inventoris, scriptoris et hominis politici Ricardi Lovell Edgeworth patrem anno 1782 in Hiberniam secuta est; ibi cursum honorum scriptoriorum iniit anno 1795 opere »Letters to literary ladies«, quo mulierum emancipatio acceleraretur. Anno 1798 autem una cum tata in vestigiis Russavii (cf. eius librum praetitulatum »Émile ou De l'éducation«) opus »Essays on a practical education« pepigit. Inde ei hilariter exprobrata est utilitatis adulatio. Mariae in libris infantilibus scribendis quoque tentamina erant (»The parent's assistent«,
1796-1800, sex in tomis), attamen mythistoria prima successus felicioris fuit »Castle
Rackrent« (Londinii 1800), narratio fidelis atque faceta morum Hibernicorum cum sale sociali. Quam sequebantur haec: »Essay on Irish bulls« (1802), »Popular tales« (1804), »The modern Griselda« (1804), »Leonora« (1806), »Tales of
fashionable life« (1809-12, duarum serierum in sex tomis). Fabula Romanensis »Absentee« (1812) invectiva quasi contra turpilucricupidos agrorum possessores haberi potest. In mythistoria »Patronage« (1814) ordinum socialium superiorum errores designatnur, cum antisemitismi vesania opere »Harrington«
(1817) reprehendatur. 

  

Mox fabulae Milesiae Marianae multis hominibus et lectae et laudatae sunt, quibus vel Georgius Byron plausit. Sed lectoribus minus placuerunt dramata »Comic dramas« (1817) et acriter criticatae sunt memoriae »Memoirs of Richard Lovell Edgeworth«, quas Maria anno 1826 pietate quasi infantili erga patrem edidit. Mythistoria eius novissima »Helen« (1834) bene monstravit genus scribendi Marianum interim obsoletum factum esse.

Gravitudo
---------

Quamquam ingenium poeticum intellectualeve vere egregium afuit et tonus nimis praecox molestiae esse potest, in scriptis excellent et lingua pura et sensuum sinceritas et rerum malarum mutandarum voluntas.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Mariam Edgeworth** spectant. |

* Nexus apud DDB
* Opera in interreti legibilia
| *Sancta Maria Goretti* |
| --- |
|  |
| Martyr, Virgo |
| Nata | 16 Octobris 1890 |
| Mortua | 6 Iulii 1902 |
| Attributa | Lilium, palma |
| Patrona  | Scelerium victimarum |
|  Index Sanctorum |

Wikidata Maria Goretti
Res apud Vicidata repertae:Maria Goretti: imagoMaria Goretti: imago
*Nativitas*: 16 Octobris 1890; Corinaldum  
*Obitus*: 6 Iulii 1902; Neptunus  
*Patria*: Regnum Italiae  

**Officium**

*Munus*: agricultural worker  

**Consociatio**

*Religio*: Religio Christiana
**Memoria**

Sanctus, Beatus, Venerabilis Dei servus (*feriae die* 6 Iulii)
**Sancta Maria Goretti** Corinalti apud  *Ancona* Italiae die 16 Octobris anno 1890 nata est, filia agricolarum.

Ab anno 1899, familia vico *Le Ferriere* apud *Nettuno* habitabat, non iam enim messis in Corinaldo satis erat.
Uno anno post, pater obiit. Nunc Maria fratribus sororibusque curare debuit, quia matrem agro laborare necesse erat.
Mariam piam atque probam fuisse constat.

Brevi tempore autem post Communionem primam adolescens, qui filius locatoris fundi erat, Mariam Goretti sanctam comprimere studuit. Quae cum eum autem arcuit is eam cultro necare studuit ; qua vulnerata chirurgica post sectione sine effectu obiit.

Antea autem, Maria interfectorem veniam dabat, dixit: "Eum veniam do et oro pro eo, nam eum in coelo fore volo."

Is autem nullo modo penituit, triginta annis operum coactorum poenae erat. Illo tempore autem, is Mariam Goretti visione vidit, quae eum flores donavit. Nunc is penituit, matrem Mariae Goretti veniam petuit, quam ea ei dedit. Honestatis causa tantum 27 annis coacte laborare debuit; postea eum Cappucinum laicum fieri scimus.

Canonizationis festo maximo etiam mater aderat.

Ossa sua in ecclesia vici Netuni iacent.

Nexus externus
--------------

* Mariae Goretti pagina officialis
Wikidata Garlstorf
Res apud Vicidata repertae:Garlstorf: insigneGarlstorf: insigne
*Civitas*: Germania  
*Locus*: 53°13′0″N 10°5′0″E  
*Numerus incolarum*: 1 185  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Salzhausen (commune generale), Circulus Harburgensis  

**Geographia**

*Superficies*: 16.88 chiliometrum quadratum  

**Tabula aut despectus**

Garlstorf: situsGarlstorf: situs
**Garlstorf** est commune Saxoniae Inferioris, pars Circuli Harburgensis, et pars communis generalis Salzhausen.

Historia
--------

Garlstorf vicus ignoto anno conditus atque anno 1192 primo in actis descriptus olim pars Ducatus Luneburgensis fuit. Anno 1705 ad Ducatum Electoralem Brunsvicum-Luneburgensem transiit. Anno 1803 cum toto Ducato a copiis Francicis occupatum est. Annis 1810 - 1813 pars Regni Westphaliae erat. Tum ad Regnum Hannoveranum, ab anno 1866 ad Borussiam pertinuit. Garlstorf ab anno 1946 pars Saxoniae Inferioris et ab anno 1972 pars Salzhausen communis generalis est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Garlstorf** spectant. |

* Pagina communis generalis Salzhausen
Scriptor in colloquio percontativo anni 2001
**Ephraim Kishon** (nomen commenticium, recte: *Ferenc Hoffmann*; natus die 23 Augusti 1924 Budapestini, mortuus die 29 Ianuarii 2005 in pago Abbatis Cellae Interioris) scriptor Israëlis criticus satiricus et diurnarius fuit. Praesertim in terris linguae Theodiscae auctor dilectissimus creatus est. Anno 2002 praemium maximum quod vocatur *Praemium Israel* accepit. Sepultus est ad Vernicollem.

Vita
----

Filius tabernae argentariae praefecti historiam artis et sculpturam studuit in Hungariae capite. Tempore Secundi belli mundani in castra carceralia quaedam in Poloniam deportatus est. Membra plura familiae eius Holocausto necata sunt. Ephraim Kishon fugere contigit anno 1945, cum in castra extinctionis transportaretur. Anno 1949 in Civitatem Israel transmigravit ubi in principio in colonia rustica Kibbutz tamquam faber operabatur. 

Anno 1952 commentarios politicos-satiricos publicare coepit, ut in actis diurnis maximi momenti praetitulatis *Ma'ariv*. Quando scribere professio eius sola fieret, oratione pedestri fabulas mythistoriasque valde facetas creavit ad detegendos humanos lapsus et ridendo verum dicendum. Tamen societatis Israeliticae res varias contradictorias et reprehendendas quoque monstravit. Argumentum praelatum in operibus suis erat matrimonialis status. Interrogatus, cur tantopere profecisset, respondit se minime typica Israelitica tantummodo descripsisse sed res quae ubique terrarum accidere possent.

Ne obliviscamur mentionem facere de pluribus comoediis et ludis radiophonicis televisificisve. Natura operum Kishoniensium semper iucunda manet. Libri eius in linguas circiter 40 conversi sunt. In terris linguae Theodiscae plus quam 30 miliones lectorum numeravit. De hoc contentissimus Kishon enuntiavit aliquando se creatum esse auctorem maxime dilectum a prole carnificum familiae eius. Nonnulla opera etiam lingua Theodisca pepigit. Opera eius in linguam Theodiscam convertit saepissime et elegantissime Fredericus Torberg.

Opera nonnulla (cum titulis Theodiscis)
---------------------------------------

* Dreh’n Sie sich um, Frau Lot (1962)
* Arche Noah, Touristenklasse (1963)
* Wie unfair, David (1967)
* Der Blaumilchkanal (1971)
* Salomos Urteil, zweite Instanz (1972)
* Kein Applaus für Podmanitzki (1973)
* Kein Öl, Moses? (1974)
* Und die liebe Ehefrau (1981)
* Für alle Fälle (1987)
* Total verkabelt (1989)
* Essen ist meine Lieblingsspeise (1992)

Fons
----

Pollok, Gerhard: "Kishon, Ephraim", apud: *Microsoft Encarta 2007 Enzyklopädie*, Microsoft Corporation, 2006 (DVD)
Wikidata Mapellum
Res apud Vicidata repertae:
*Civitas*: Italia  
*Locus*: 45°42′32″N 9°32′52″E  
*Numerus incolarum*: 6 840  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Bergomas  

**Geographia**

*Superficies*: 8.66 chiliometrum quadratum  
*Territoria finitima*: Ambiverum, Barzana, Bonatum Superius, Palazzagum, Pons Sancti Petri, Presetium, Sub Montem Ioannes XXIII, Ternum, Brembatum Superius  

**Tabula aut despectus**

Mapellum: situsMapellum: situs
Mapellum
**Mapellum** (-i, *n.*) (Italiane: *Mapello*) est oppidum Italiae et municipium, circiter 6 450 incolarum, in Regione Langobardia et in Provincia Bergomati situm. Incolae *Mapellenses* appellantur.

Insigne
-------

* Municipium Italiae*Municipium Italiae*

Geographia
----------

* Insula Bergomas (*terra*),

Nexus interni
-------------

* Langobardia (*regio*),
* Provincia Bergomas,
* Insula Bergomas (*terra*),
* Bergomum (*urbs*),
* Municipium Italiae.

Nexus externi
-------------

* Situs publicus


|  |  |
| --- | --- |
|  | **Vicimedia Communia** plura habent quae ad **Mapellum** spectant. |

Pinacotheca
-----------

* Collocatio finium municipii in Provincia Bergomati.Collocatio finium municipii in Provincia Bergomati.
* Municipia Communitatis territorialis Insulae Bergomatis.Municipia *Communitatis territorialis Insulae Bergomatis*.

Notae
-----

1. ↑  Diocese of Bergamo, Italy: Parish
2. ↑  Nomi d'Italia - AAVV, De Agostini
Wikidata Orenburgum
Res apud Vicidata repertae:Orenburgum: insigneOrenburgum: insigne
*Civitas*: Russia  
*Locus*: 51°46′0″N 55°6′0″E  
*Numerus incolarum*: 564 773  
*Zona horaria*: UTC+05:00  
Situs interretialis  
*Nomen officiale*: Оренбург
**Gestio**

*Praefectus*: Q29017682  
*Procuratio superior*: City of Orenburg  

**Geographia**

*Superficies*: 259 chiliometrum quadratum  

**Coniunctiones urbium**

*Urbes gemellae*: Khujand, Oral, Blagnac, Orlando (Florida)  

*Vide etiam paginam discretivam:* Oropolis

**Orenburgum** vel **Oropolis** (Russice Оренбург, tr. *Orenburg*) est urbs in Russia, ad Rhymnum fluvium in ostio Sacmarae sita, metropolis regionis Orenburgensis. Anno 1743 in loco suo hodierno conditum, ab anno sequente ad annum 1928 (annis ab 1782 ad 1796 exclusis) metropolis gubernii Orenburgensis erat, ab anno 1934 autem sedes administrativa regionis hodiernae est. Circa 580 milia incolarum (anno 2019) habet.

Orenburgum est valens sedes transportationis, stationem ferriviarum et duo aeriporta habens. Etiam est sedes industriae gasi extricandi retractandique, machinarum producendi, metallorum cultus, etc.. Praeterea, Orenburgi sunt nonnullae universitates aliaque instituta educationis (e.g. Universitas Publica Orenburgensis), musaea et theatra.

Turris aquaria Orenburgi, anno 1904 aedificata

Notae
-----

1. ↑  Charitonis Čebotarëv Географическое методическое описание Российской империи (*Descriptio geographica methodica Imperii Russici*), Moscuae, 1776, pp. 107, 273; Petri de Maydell *Nonnulla topographiam medicam Orengurgensem spectantia,* Dorpati, 1811, pp. 5-9 et al.; Caroli Egger *Lexicon Nominum Locorum* (1977, 1982: ISBN 88-209-1254-6), p. 229.. Necnon *Orenburgium*, vide Guilelmi Peiffer *De cholerae morbi contagio...*, Berolini 1831, p. 13
2. ↑  Augustini Pyrami de Candolle *Prodromus systematis naturalis regni vegetabilis*, pars secunda, Parisiis, 1825, p. 342; Alexii Scatebrani *Initia eloquentiae Latinae* (*Солопов А.И.* Начала латинской стилистики. М. 2008), p. 524.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Orenburgum** spectant. |

|  |  |
| --- | --- |
|  | **Situs geographici et historici:** *Locus*: 51°46′0″N 55°6′0″E • *GeoNames* • Store norske Lexikon • Большая российская энциклопедия • Encyclopædia Britannica |
Wikidata Orei
Res apud Vicidata repertae:
*Civitas*: Graecia  
*Locus*: 38°57′0″N 23°5′30″E  
*Numerus incolarum*: 1 209  
*Zona horaria*: UTC+2, UTC+3  
Situs interretialis  

**Gestio**

*Procuratio superior*: Histiaea-Aedepsos  

**Tabula aut despectus**

Orei: situsOrei: situs
**Oreoi** (Neograece Ωρεοί) est pristinus demus Euboeae (Δήμος Ωρεών) in Graecia 3258 incolarum (status: 2010). Ab administratione reformata anno 2011 (vide: Libellus Callicratis) pars est Histiaeae-Aedepsi demi, cuius est "unitas popularis" (δημοτική ενότητα).

Historia
--------

Histiaea anno 446 ab Athenis seditionis causa diruta Oreis colonia Atheniensis condita est. Bello Peloponnesiaco finito, Sparta Oreos occupavit, colonos fugavit, Histiaeos e Macedonia reduxit, qui Histiaeam renovaverunt. Paulatim ex duabus una urbs facta tamen nomen *Oreus* sive *Orei* (quia erant duae acropoleis) praevaluit. De urbis fortuna tempore Romano ac Medio Aevo nihil notum est nisi urbem post Imperium Romaniae Latinum Venetiis subiectam fuisse. Anno 1470 ab Ottomanis capta est. Reliquiae munitionum et Venetiarum et Turcarum adhuc in una acropoli exstant.

Varia
-----

Anno 1965 taurus ex marmore factus (longitudo: 3.28 m, altitudo relicta: 1.30 m), qui pars monumenti sepulcralis quarti saeculi a.C.n. fuerat, e portus aquis tractus est. Animal stans, capite demisso, quasi aggressurus effictus est. Partes pedum inferiores nec non cornua desunt.

Nexus interni
-------------

* Histiaea

Notae
-----

1. ↑  Lex Callicratis Ministerium rerum domesticarum Graeciae
2. ↑  Plutarchus, *Pericles* 23.3
3. ↑  Thucydides 8,95 et Pausanias 7,26,4.
4. ↑  Vox "Oreos", in: Siegfried Lauffer (Ed.): Griechenland. Lexikon der historischen Stätten. Von den Anfängen bis zur Gegenwart. Monaci 1989.
5. ↑  Ministerium Culturae Graeciae apud odysseus.culture.gr
Wikidata Universitas Mosae-Traiectina
Res apud Vicidata repertae:Universitas Mosae-Traiectina: logotypusUniversitas Mosae-Traiectina: logotypus
universitas, universitas publica, universitas inquisitoria  
*Civitas*: Nederlandia  
*Locus*: 50°50′50″N 5°41′12″E  
*Situs*: Traiectum Mosae
**Rectio**

*Rector*: Rianne Letschert  
https://www.maastrichtuniversity.nl/ Situs interretialis  
*Praetorium*: Traiectum Mosae;
**Populus**

*Lingua*: Nederlandice
**Origo**

*Inceptio*: 1976  

**Commemoratio**

*Adagium*: Leading in Learning !  

**Tabula aut despectus**

Universitas Mosae-Traiectina: imagoUniversitas Mosae-Traiectina: imago
**Universitas Mosae-Traiectina** (Batavice  *Universiteit Maastricht*) est universitas publica Batavica, Traiecti Mosae sita, quae, anno 1976 condita, est secunda a novissima ex tredecim universitatibus Nederlandicis.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Universitatem Mosae-Traiectinam** spectant. |

* Pagina interretialis VIAF
Wikidata Universitas Melburniensis
Res apud Vicidata repertae:Universitas Melburniensis: insigneUniversitas Melburniensis: insigne
universitas publica, editrix aperta  
*Civitas*: Australia  
*Locus*: 37°47′47″S 144°57′41″E  
*Situs*: Melburnia
**Rectio**

Situs interretialis  

**Populus**

*Lingua*: Anglice
**Origo**

*Inceptio*: 1853  

**Commemoratio**

*Adagium*: Postera Crescam Laude  

**Tabula aut despectus**

Universitas Melburniensis: imagoUniversitas Melburniensis: imago
**Universitas Melburniensis** (Anglice *University of Melbourne*) anno 1853 condita, est universitas communis?, Parkviliae in urbe Melburniana (Victoriae) in Australia. Prope 40 000 discipulorum et 6000 magistrorum habet.

Collegia
--------

* Collegium Trinitatis
* Collegium Ormondi
* Domum Clarki
* Collegium Reginae
* Collegium Whitlei
* Collegium Ridlei
* Collegium Newmani
* Collegium Universitatis
* Domum Medlei
* Domum Gentium Omnium
* Collegium Sanctae Hildae
* Collegium Sanctae Mariae

Notae
-----

1. ↑  Cf. en:wiki.
Wikidata Pathada
Res apud Vicidata repertae:
*Civitas*: Italia  
*Locus*: 40°34′56″N 9°6′36″E  
*Numerus incolarum*: 3 048  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Sassarensis  

**Geographia**

*Superficies*: 164.88 chiliometrum quadratum  
*Territoria finitima*: Benetutis, Buddusum, Bultei, Nucetum (Provincia Sacerensis), Oscari, Octer, Nula, Osidda  

**Tabula aut despectus**

Pathada: situsPathada: situs
Pathada
**Pathada** (-ae, *f.*) (alia nomina: *Patzada, Bossada, Oppidum Patadae*) (Italiane: *Pattada*) est oppidum Italiae et municipium, in Regione Sardinia et in Provincia Sacerensi/Turritana situm. Incolae *Pathadenses* appellantur.

Municipium in Monte Acuto historica ac geographica terra situm.

Insigne
-------

* Municipium Italiae*Municipium Italiae*

Geographia
----------

* Mons Acutus (*terra*),

Nexus interni
-------------

* Sardinia (*regio et insula*),
* Provincia Sacerensis/Turritana,
* Mons Acutus (*terra*),
* Sassaris (*urbs*),
* Municipium Italiae.

Notae
-----

1. ↑  Massimo Pittau - TOPONIMI DELLA SARDEGNA SETTENTRIONALE, Significato e origine
2. ↑  Nomi d'Italia - AAVV, De Agostini
3. ↑  Massimo Pittau - TOPONIMI DELLA SARDEGNA SETTENTRIONALE, Significato e origine
4. ↑  Nomi d'Italia - AAVV, De Agostini

Nexus externi
-------------

* Pagina officialis


|  |  |
| --- | --- |
|  | **Vicimedia Communia** plura habent quae ad **Pathadam** spectant. |
Wikidata Baucum
Res apud Vicidata repertae:
*Civitas*: Italia  
*Locus*: 41°38′33″N 13°28′26″E  
*Numerus incolarum*: 8 525  
*Zona horaria*: UTC+1, UTC+2  
http://comune.boville-ernica.fr.it/hh/index.php Situs interretialis  

**Gestio**

*Procuratio superior*: Provincia Frusinas  

**Geographia**

*Superficies*: 28.19 chiliometrum quadratum  
*Territoria finitima*: Castrum Forte, Castrum Ripae, Castrum Strangulagalli, Castrum Turricis, Verulae  

**Coniunctiones urbium**

*Urbes gemellae*: Markkleeberg, Pierre-Bénite  

**Tabula aut despectus**

Baucum: situsBaucum: situs
Baucum
**Baucum** (-i, *n.*) (alia nomina: *Bovis Villae Hernicae*) (Italiane: *Boville Ernica*) est oppidum Italiae et municipium, circiter 8 900 incolarum, in Regione Latio, in Provincia Frusinati et in media Italia situm. Incolae *Baucenses* seu *Bovillenses* appellantur.

Insigne
-------

* Municipium Italiae*Municipium Italiae*

Clari cives
-----------

### Nati

* Vincentius Paglia

Fractiones
----------

*Antica Colle Piscioso, Brecciaro, Casavitola, Castello, Colle Campano, Colle Martino, Colle Mausoleo, Colle Piscioso, Galoppino, Madonna delle Grazie, Mozzano Torretta, Panicelli, Rotabile, Santa Elisabetta, San Lucio, Santa Liberata, Scrima, Spulla, Torretta, Vettuno*.

Municipia finitima
------------------

* Castrum Ripae seu Ripae (Italiane: *Ripi*),
* Castrum Strangulagalli (Italiane: *Strangolagalli*),
* Castrum Turricis (seu Turruculum) (Italiane: *Torrice*),
* Mons Sancti Joannis (olim Castrum Forte) (Italiane: *Monte San Giovanni Campano*),
* Verulae seu Verulum (Italiane: *Veroli*).

Nexus interni
-------------

* Latium,
* Provincia Frusinas,
* Frusino.

Nexus externi
-------------

* Situs publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Baucum** spectant. |

Pinacotheca
-----------

* Collocatio finium Municipii Bauci in Provincia Frusinati.Collocatio finium Municipii Bauci in Provincia Frusinati.

Notae
-----
Globosus stellarum cumulus M80
**Cumulus stellarum globosus** est congeries stellarum formam sphaerae habens quae circa nucleum galacticum ut satelles movetur. Cumuli stellarum earum vocantur quae gravitate coniunctae sint et ad medium cumulum multo confertiores versentur. Numerus stellarum sese a paucis milibus usque ad multa deciens centena milia pertinet.

Multi eorum cumulorum abhinc plus quam centiens centena milia annorum orti sunt, itaque inter veterrimas res universi sunt. Eorum stellae plus minusve aequa aetate sunt nec lineas spectralis elementorum graviorum monstrant. (Tales stellae metallis pauperes *extremae populationis II stellae* appellantur.) Stellae metallis deficientes veterrimae esse putantur, cum elementa graviora demum post primas supernovas explosas dissipata sint.

Via lactea, galaxias noster, circiter centum et quinquaginta globosos stellarum cumulos continet, qui medium galaxiae orbitis propriis moventur. Per planitiem galacticam sine perturbatione ire solent. Densitas (seu frequentia) stellarum maior est quam in ceteris galaxiae regionibus: sunt aliquot ducenti intra globum unius sla diametri. In medio cumulo ea densitas tam magna est, ut circiter deciens miliis annorum quoque duae stellae conlidere solent. Stellis conlisis multi *moratores caerulei* qui dicuntur (Anglice: *blue stragglers*) gignuntur. Praeterea plures fontes radiorum roentgeniorum cumulo insunt qui systemata stellae neutronicae et foraminis nigri in vices revolventes esse existimantur. Inter autem stellas cumuli gasa vel pulveres vix inveniuntur. Nonnulli globosi stellarum cumuli etiam graviores foramina nigra in medio habere videntur. Cum conlisiones galaxiarum etiam novos globosos stellarum cumulos gignant, galaxiae ellipticae (quae ex conlisionibus istis orti putantur) globosos stellarum cumulos variae aetatis praebent.

Exempla
-------

* NGC 5239 (Omega Centauri) et
* NGC 104 (47 Tucanae) inter lucidissimos globosos stellarum cumulos numerantur.
* M2 in Aquario situs est.
* M3 in Canibus Venaticis situs est.
* M4 in Scorpio invenitur.
* M5 in Serpente situs est.
* M13 in Hercule situs est.

Bibliographia
-------------

* Binney, James, et Scott Tremaine. 1987. *Galactic Dynamics.* Princeton, New Jersey: Princeton University Press. ISBN 0-691-08444-0.
* Heggie, Douglas, et Piet Hut. 2003. *The Gravitational Million-Body Problem: A Multidisciplinary Approach to Star Cluster Dynamics.* Cantabrigiae: Cambridge University Press. ISBN 0-521-77486-1.
* Spitzer, Lyman. 1987. *Dynamical Evolution of Globular Clusters.* Princeton, New Jersey: Princeton University Press. ISBN 0-691-08460-2.
Wikidata Osterwald
Res apud Vicidata repertae:
*Civitas*: Germania  
*Locus*: 52°32′3″N 7°1′59″E  
*Numerus incolarum*: 1 205  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus in Comitatu Binethensi, Neuenhaus  

**Geographia**

*Superficies*: 33.38 chiliometrum quadratum, 33.43 chiliometrum quadratum  
*Territoria finitima*: Northornon, Wietmarschen  

**Tabula aut despectus**

Osterwald: situsOsterwald: situs
**Osterwald** est commune in Saxonia Inferiore situm atque pars Circuli in Comitatu Binethensis. Osterwald est praeterea pars communis generalis Neuenhaus. Ad commune etiam vici Alte Piccardie et Hohenkörben pertinent.

Historia
--------

Saeculo 14 Osterwald primo in actis descriptum est. Regio usque ad annum 1753 ad comitatum Binethensem pertinuit, cum Friedericus Carolus comes eam cum toto comitatu Electori Hannoverae pigno dedit. Ab anno 1806 regio ad Magnum Ducatum Montensem pertinuit. Napoleone imperatore victo Osterwald pars Regni Hannoverani fuit. Regnum Hannoveranum autem anno 1866 a Borussia occupatum est. Anno 1885 Circulus in Comitatu Binethensi conditus est, cuius caput tum Benthemia erat et ad quem Osterwald ad hunc diem pertinet. Ab anno 1946 Circulus Binethensis pars Saxoniae Inferioris est. Numerus incolarum tum multis hominibus auctus est, qui e Germania Orientali fugati erant. Anno 1974 Osterwald cum aliis communibus se ad commune generale Neuenhaus coniunxit atque vicos supra dictis ad se adiunxit. Anno 2011 Ioannes Diekjakobs iterum magister civium electus est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Osterwald** spectant. |

* www.neuenhaus.de - Pagina communis generalis

Notae
-----

1. ↑  neuenhaus.de
Fretum Nevelskii (photographema spatiale)
**Fretum Nevelskii** est pars artissima freti inter Eurasiam (territorium Fortunianum Russiae) et Sachalinam insulam. Latitudinem 8 chm habet et altitudinem loco artissimo 10 m. Maria Iaponicum et Ochotense coniungit. Litora freti Nevelskii et freti Tatarici, quod nomen meridionalis et maior pars freti accepit, a promunturiis Australi (*Južnyj*) et *Tyk* dividuntur. In honorem Gennadii Nevel'skoj nominatum, cuius expeditio annis quinquagesimis saeculi XIX haec loca exploravit.

Ab anno 2018 de ponte per fretum Nevelskii delineando in ephemeridibus narratur, qui pons ferriviam continentalem cum ferrivia Sachalinensi coniungat; nunc solo traiectu a portu *Vanino* (prope Portum Augustum sito) per fretum Nevelskii Sachalina cum continente coniuncta est.

Notae
-----

1. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Невельского, пролив*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 52°10′13″N 141°36′19″E • *GeoNames* • Большая российская энциклопедия |
Wikidata Gualterus Ophamilius
Res apud Vicidata repertae:Gualterus Ophamilius: imagoGualterus Ophamilius: imagoGualterus Ophamilius: subscriptioGualterus Ophamilius: subscriptio
*Nativitas*: 12. saeculum; Sicilia insula  
*Obitus*: 1190; Panormus  
*Patria*: Regnum Siciliae  

**Officium**

*Officium*: archiepiscopus catholico  
*Munus*: archiepiscopus  

**Consociatio**

*Religio*: Ecclesia Catholica Romana
**Memoria**

*Sepultura*: Palermo Cathedral  

Gualterius, ad dexteram, ac Matheus de Salerno, vicecancellarius
**Gualterus Ophamilius** (mortuus anno 1190) fuit praeceptor linguae Latinae principis Gulielmi II Siciliae et ab anno 1168 archiepiscopus Panormitanus. Gulielmo rege, reginae Ioannae diadema imposuit, ecclesiamque cathedralem Panormitanum erexit.

Erat ex nobili familia Sicula, minime Anglicae originis, ut credunt scriptores rerum gestarum regni Siciliae antiquiores et recentiores. Matris nomen Bona ex diplomate regis Gulielmi anno 1172 dato innotescit; fratrum habuit duos, Ioannem et Bartholomaeum, qui primum episcopatum Agrigentinum rexit et post mortem Gualteri ei in sede Panormitana successit. Quia in curia regis primus erat, Graeca lingua Πρωτοφαμιλιάριος nominabatur (α' more Graeco 'primus' significat). Inde cognomen "of the Mill" falsa interpretatione deductum opinionem illum Anglicum esse produxit. Propria manu in hac forma subscripsit in chartis: *Gualterius.*

Ex archidiacono Cephaludii decanus capituli Agrigentini, canonicus demum Cappellae Palatinae creatus est. Munus praeceptoris 1166 una cum Petro Blesensi exercebat.

Notae
-----

1. ↑  Joannes Baptista Carusii [Caruso], *Bibliotheca historia regni Siciliae, sive Historicorum, qui de rebus Siculis Saracenorum invasione usque ad Aragonensium Principatum illustriora monumenta reliquerunt, amplissima collectio* (Panormi: Typis Francisci Cichè Impress. SS. Cruciatae, 1723), 2: 986: "Valterus seu Gualterus Ophamilius, Natione Anglus, Regi Angliae propinquus si Mario Aretio fidem praestare deberemus. .. electus est Panormitanus Archiepiscopus, & Regni Cancellarius.. .. Obiit Annum 1194."

Bibliographia
-------------

* Loewenthal, L. J. A. 1972. For the biography of Walter Ophamil, archbishop of Palermo. *English Historical Review* 87: 75–82.
* Norbert Kamp, *Kirche und Monarchie im staufischen Königreich Sizilien. I: Prosopographische Grundlegung: Bistümer und Bischöfe des Königreichs 1194–1266*, Teil III [ Münstersche Mittelalter-Schriften, 10.I,3 ], München 1975, pp. 1112–1119.
* Fulvio Delle Donne, "Gualtiero" in *Dizionario biografico degli Italiani* (Romae: Treccani, 2003) vol. 60 pp. 224–227.
* D. J. A. Matthew, Walter {called Walter Offamil} (d. 1190)[*nexus deficit*]. in *Oxford Dictionary of National Biography* edd. H. C. G. Matthew, Brian Harrison (Oxonii: Oxford University Press, 2004) Situs venalis
**Gualterus** (Theod. *Walter*) **Köhler** (natus 30 Septembris 1897 oppido *Weinheim* (Badenia), mortuus 9 Ianuarii 1989 eodem loco) vir publicus Germaniae et sodalis primo DNVP, deinde NSDAP fuit.

Iuventus et munus
-----------------

Filius mercatoris fuit, qui merces coloniarum vendebat. Ad annum 1912 scholam frequentabat et deinde tirocinium aerarii fecit. Ab anno 1914 miles voluntarius Bello Orbis Terrarum I interfuit. Anno 1916 a Britannis captus est et anno 1918 in patriam rediit. Deinde in taberna parentum laboravit, quam ab anno 1925 ipse rexit. Anno 1933, cum praeses ministrorum Badeniae factus est, tabernam locavit.

Familia
-------

Anno 1923 uxorem duxit, e qua quinque liberos habuit.

Vita publica
------------

Anno 1918 Köhler sodalis Factionis Theodiscae Nationalis Popularis factus est, sed anno 1923 ad NSDAP accessit, quod DNVP ei parum radicitus agens videbatur. Paulo post NSDAP propter conversionem rerum ab Adolpho Hitler Monachii frustra temptatam a magistratibus dissoluta est. Sed anno 1925 factione iterum condita Köhler statim sodalis factus est. Celeriter Köhler dux factionis primo oppidi, deinde pagi Weinheim erat et orationes saepe habens numerum sodalium valde auxit. Ab anno 1926 decurio Weinheim fuit. Ab anno 1929 etiam legatus senatus terrae Badeniae et ab 1931 vicarius ducis factionis in Badeniae Roberti Wagner erat. His annis acerrime contra democratiam et Rem Publicam Vimarianam certavit. 9 Martii 1933 vi inlata consilium ministrorum Iosephi Schmitt (Centrum) coegit, ut magistratus relinqueret. Primo administer aerarii publici factus est et a die 6 Maii 1933 praeses ministrorum Badeniae, quamquam auctoritas Roberti Wagner, qui vicarius Imperii Badeniae (Theod. *Reichsstatthalter*) erat, maior semper fuit. 9 Novembris 1933 etiam legatus Dietae Imperii Germanici "electus" est. Praeses ministrorum ad finem Bello Orbis Terrarum II mansit: Initio mensis Aprilis 1945 Robertus Wagner eum, qui contra iussa Carolsruham ab alligatis occupaturam non relinquere voluit, ut "incolas Badeniae contra milites alligatos tueretur", 6 Aprilis e NSDAP expulsit atque iudicia paravit.

Post Finem Belli
----------------

4 Aprilis Wagner a copiis Francicis captus et tres annos in carcere retentus est. Deinde a iudicio Theodisco (*Spruchkammer*) ad multum et interdictionem professionis damatus est. Deinde venditor cautionum laboravit et postea testis historicis de temporibus Nazistarum narravit. Praeterea commentarios vitae suae ineditos composuit.

Nexus externi
-------------

* Curricula vitae in libris legatorum Dietae Imperii Germanici (lingua Theodisca)

Praesides Badeniae

|  |  |
| --- | --- |
|  |  |
| Antonius Geiß • Gustavus Trunk • Hermannus Hummel • Adamus Remmele • Henricus Köhler |
Gulielmus Hellpach • Gustavus Trunk • Henricus Köhler • Gustavus Trunk • Adamus Remmele • Iosephus Schmitt • Franciscus Iosephus Wittemann • Iosephus Schmitt • Robertus Wagner (vicarius imperii) • Gualterus Köhler • Leo Wohleb |
|  |
Wikidata Săcueni
Res apud Vicidata repertae:
*Civitas*: Romania  
*Locus*: 47°21′9″N 22°5′29″E  
*Numerus incolarum*: 10 720  
*Zona horaria*: UTC+2, UTC+3  
Situs interretialis  
*Nomen officiale*: Săcueni
**Gestio**

*Praefectus*: Csaba Béres  
*Procuratio superior*: Bihor  

**Geographia**

*Superficies*: 151.4 chiliometrum quadratum  

**Coniunctiones urbium**

*Urbes gemellae*: Létavértes, Ecaussinnes, Partiscum  

**Tabula aut despectus**

Săcueni: situsSăcueni: situs

  

Ecclesia reformata Săcueni
Situs urbis Săcueni in circulo Bihor
**Săcueni** (Hungarice *Székelyhíd*, Germanice *Zickelhid*) est Romaniae oppidum in circulo Bihor situm. Ad Săcueni etiam vici Cadea, Ciocaia, Cubulcut, Olosig atque Sânnicolau de Munte pertinet.

Historia
--------

Oppidum Săcueni anno 1217 primo in actis descriptum est. Incolae maxima parte Hungari fuerunt. Saeculo 16 et 17 diu pars Imperii Ottomanici erat. Deinde Săcueni ad annum 1918 ad Regnum Hungaricum pertinuit. Post Primum bellum mundanum Săcueni cum tota regione Romaniae tradita est. Annis 1940 - 1944 autem iterum ad Hungariam pertinuit.

Incolae
-------

Anno 2011 hic 11.526 hominum habitabant, inter eos 734 Dacoromani, 1.752 Zingari atque 8.592 Hungari.

Coniunctio communium
--------------------

Săcueni cum his communibus coniunctionem habet:

* Hungaria Létavértes (Hungaria)
* Belgicum Écaussinnes (Belgica)
* Hungaria Segedinum (Hungaria)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Săcueni** spectant. |

* Săcueni pagina officialis

Notae
-----

1. ↑  Institutum Nationale Statistica Romaniae anno 2011.
Wikidata Săveni
Res apud Vicidata repertae:Săveni: insigneSăveni: insigne
*Civitas*: Romania  
*Locus*: 47°57′12″N 26°51′32″E  
*Numerus incolarum*: 6 447  
*Zona horaria*: UTC+2, UTC+3  

**Gestio**

*Praefectus*: Petru Relu Târzioru  
*Procuratio superior*: Botoșani  

**Geographia**

*Superficies*: 59.65 chiliometrum quadratum  

**Tabula aut despectus**

Săveni: situsSăveni: situs
Săveni situs in circulo Botoşani
**Săveni** est Romaniae oppidum 6.999 incolarum (anno 2011) in Botoşani circulo in Moldavia situm. Ad Săveni etiam vici Bodeasa, Bozieni, Petricani, Chișcăreni atque Sat Nou pertinent.

Historia
--------

Cinemateum in Săveni
Ecclesia in Săveni
Săveni anno 1605 primo in actis descriptum est. Tum ad Principatum Moldaviae pertinuit. Saeculo 18 huc multi Iudaei venerunt. Ab anno 1818 hic nundinae habentur. Ab anno 1861 Săveni pars Romaniae est. Anno 1968 Săveni ad honorem oppidi sublatum est.

Incolae
-------

Anno 2011 hic 6.999 homines habitabant, inter eos 6.424 Dacoromani atque 183 Zingari.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Săveni** spectant. |

* Pagina officialis oppidi Săveni

Notae
-----

1. ↑  Institutum Nationale Statistica Romaniae anno 2011